Številka: 02600-7/1997

**OBČINSKEMU SVETU**

**MESTNE OBČINE SLOVENJ GRADEC**

**ZADEVA:** OSNUTEK ODLOKA O SPREMEMBAH IN DOPOLNITVAH ODLOKA O USTANOVITVI JAVNEGA VZGOJNO – IZOBRAŽEVALNEGA ZAVODA VZGOJNO – VARSTVENI ZAVOD SLOVENJ GRADEC

**PREDLAGATELJ:** ANDREJ ČAS, ŽUPAN MESTNE OBČINE SLOVENJ GRADEC

**POROČEVALEC:** NATALIJA KNEZ, podsekretarka za šolstvo, otroško varstvo in kulturo

**PRAVNA PODLAGA:** 3. člen Zakona o zavodih (Uradni list RS, št. 12/91, [8/96](http://www.uradni-list.si/1/objava.jsp?sop=1996-01-0379), [36/00](http://www.uradni-list.si/1/objava.jsp?sop=2000-01-1687) – ZPDZC in [127/06](http://www.uradni-list.si/1/objava.jsp?sop=2006-01-5348) – ZJZP), 40. in 41. člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D in 47/15), 16. člen Statuta Mestne občine Slovenj Gradec (Uradni list RS, št. 87/2015 – UPB2) in 83. člena Poslovnika Občinskega sveta Mestne občine Slovenj Gradec (Uradni list RS, št. 87/15 – UPB2)

**PREDLOG SKLEPA št. 1:** Občinski svet Mestne občine Slovenj Gradec sprejme osnutek Odloka o spremembah in dopolnitvah Odloka o ustanovitvi javnega vzgojno – izobraževalnega zavoda Vzgojno – varstveni zavod Slovenj Gradec v predloženem besedilu.

**PREDLOG SKLEPA št. 2:** Občinski svet Mestne občine Slovenj Gradec soglaša, da se Odlok o spremembah in dopolnitvah Odloka o ustanovitvi javnega vzgojno – izobraževalnega zavoda Vzgojno – varstveni zavod Slovenj Gradec sprejme po skrajšanem postopku.

**PREDLOG SKLEPA št. 3:** Občinski svet Mestne občine Slovenj Gradec sprejme predlog Odloka o spremembah in dopolnitvah Odloka o ustanovitvi javnega vzgojno – izobraževalnega zavoda Vzgojno – varstveni zavod Slovenj Gradec.

**Obrazložitev:**

Po izgradnji novega vrtca v Šmartnem pri Slovenj Gradcu v lanskem letu, se je v javnosti neuradno začelo pojavljati ime Leseni škrat za omenjeni vrtec. Ime Leseni škrat so za novi vrtec v Šmartnem pri Slovenj Gradcu izbrali otroci sami.

Z željo po oblikovanju novih imen tudi ostalim enotam vrtcev, ki sodijo pod okrilje Vzgojno – varstvenega zavoda Slovenj Gradec in glede na izgradnjo novih dveh vrtcev na Legnu in v Podgorju v teku letošnjega leta, se je na aktivu vodij enot sprejela odločitev, da bodo vzgojitelji skupaj z otroki izbrali novo ime svoji enoti. Po trenutno veljavnem Odloku o ustanovitvi javnega vzgojno – izobraževalnega zavoda Vzgojno – varstveni zavod Slovenj Gradec so enote imenovane po krajih, kjer se enota nahaja.

V želji, da imajo imena rdečo nit, so se odločili, da bo izbor imena povezan s škrati. S spodbudo strokovnih delavcev v oddelku so otroci nizali, iskali in izbirali predloge za ime svoje enote. Na naslednjem aktivu vodij enot so po skupni debati in skupni odločitvi sprejeli naslednja predlagana imena za enote, ki sodijo v sestavo Vzgojno – varstvenega zavoda Slovenj Gradec:

* Enota Maistrova in oddelek Sele – **ŠKRATICA MICA**
* Enota Celjska – **MALI ŠKRAT**
* Enota Legen – **GOZDNI ŠKRAT**
* Bolnišnični oddelek – **ŠKRATEK PREHLADEK**
* Enota Pameče – **ŠKRAT RADOVEDNEŽ**
* Enota Podgorje – **ŠKRAT BUČKO**
* Enota Šmartno – **LESENI ŠKRAT**
* Enota Mislinja, oddelek Dolič in oddelek OŠ Mislinja – **SONČNI ŠKRAT**

Zaradi vpisa v razvid javno veljavnih programov na področju vzgoje in izobraževanja je potrebno spremeniti in dopolniti Odlok o ustanovitvi javnega vzgojno – izobraževalnega zavoda Vzgojno – varstveni zavod Slovenj Gradec. Na osnovi slednjega predlagamo Občinskemu svetu Mestne občine Slovenj Gradec, da sprejme predlagane spremembe in dopolnitve Odloka v predloženem besedilu.

Občinskemu svetu Mestne občine Slovenj Gradec se zaradi manj zahtevne spremembe in dopolnitve odloka predlaga tudi, da na podlagi 83. člena Poslovnika Občinskega sveta Mestne občine Slovenj Gradec (Uradni list RS, št. 87/15 – UPB2), predlagan predlog o spremembah in dopolnitvah Odloka o ustanovitvi javnega vzgojno – varstvenega zavoda Vzgojno – varstveni zavod Slovenj Gradec obravnava in ga sprejme v skrajšanem postopku, saj gre samo za določitev oz. spremembo imen enotam, kar pa pomeni manjše vsebinske spremembe odloka.

Pripravile:

Valerija Bricman,

Ivica Vaukan, ravnateljica VVZ in

Mag. Natalija Knez, podsekretarka

Priloga:

* osnutek Odloka o spremembah in dopolnitvah Odloka o ustanovitvi javnega vzgojno – varstvenega zavoda Vzgojno – Varstveni zavod Slovenj Gradec

Na podlagi 3. člena Zakona o zavodih (Uradni list RS, št. 12/91, [8/96](http://www.uradni-list.si/1/objava.jsp?sop=1996-01-0379), [36/00](http://www.uradni-list.si/1/objava.jsp?sop=2000-01-1687) – ZPDZC in [127/06](http://www.uradni-list.si/1/objava.jsp?sop=2006-01-5348) – ZJZP), 40. in 41. člena Zakona o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821),[40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D in [47/15](http://www.uradni-list.si/1/objava.jsp?sop=2015-01-1934)), ter 16. člena statuta Mestne občine Slovenj Gradec (Uradni list RS, št. 87/15 – UPB2) in 17. člena statuta Občine Mislinja (Uradni list RS, št. 63/10 in Uradno glasilo slovenskih občin št. 5/12), sta Svet mestne občine Slovenj Gradec na \_\_\_\_\_­­\_\_ seji, dne \_\_\_\_\_\_\_\_\_\_\_ in Občinski svet Občine Mislinja na \_\_\_\_\_\_\_ seji, dne \_\_\_\_\_\_\_\_\_\_sprejela

**O D L O K   
 o spremembah in dopolnitvah Odloka o ustanovitvi javnega vzgojno-izobraževalnega zavoda  Vzgojno – varstveni zavod Slovenj Gradec**

**1. člen**

S tem odlokom se spreminja Odlok o ustanovitvi javnega vzgojno – izobraževalnega zavoda Vzgojno – varstveni zavod Slovenj Gradec (Uradni list RS, št. 33/97, 60/07, 94/08, 47/10 in 30/12).

**2. člen**

Spremeni se četrti odstavek 2. člena, ki se po spremembi in dopolnitvi glasi:

»V sestavo vzgojno-varstvenega zavoda sodijo:

* Enota Škratica Mica, Maistrova ulica 2a, Slovenj Gradec,
* Enota Škratica Mica – oddelek Sele, Sele 1, Slovenj Gradec,
* Enota Mali škrat, Celjska cesta 29, Slovenj Gradec,
* Enota Gozdni škrat, Zidanškova ulica 39, Slovenj Gradec,
* Bolnišnični oddelek Škratek Prehladek, Splošna bolnišnica Slovenj Gradec, Gosposvetska ulica 1, Slovenj Gradec,
* Enota Škrat Radovednež, Pameče 59, Slovenj Gradec,
* Enota Škrat Bučko, Podgorje 173, Podgorje,
* Enota Leseni škrat, Šmartno 69a, Šmartno,
* Enota Sončni škrat, Mislinja 56, Mislinja,
* Enota Sončni škrat – oddelek Dolič, Srednji Dolič 4, Mislinja,
* Enota Sončni škrat – oddelek OŠ Mislinja, Šentilj pod Turjakom 1, Mislinja«

**PREHODNA IN KONČNA DOLOČBA**

**3. člen**

Ta odlok se objavi v Uradnem listu Republike Slovenije in v Uradnem glasilu slovenskih občin in začne veljati naslednji dan po zadnji objavi.

Št. 02600-7/1997

Slovenj Gradec, dne \_\_\_\_\_\_\_\_\_\_\_\_

Župan

Mestne občine Slovenj Gradec

Andrej Čas

Št. \_\_\_\_\_\_\_\_\_\_\_\_\_\_\_\_

Mislinja, dne \_\_\_\_\_\_\_\_\_\_\_

Župan

Občine Mislinja

Bojan Borovnik, mag. posl. ved